Šunsku katoļu baznīca
Šunsku Sv. Marijas Magdalēnas baznīca (lietuviešu: Šunskų šv. Marijos Magdalietės bažnyčia) ir 19. gadsimta vidū uzbūvēts neogotikas stila Romas katoļu dievnams, kas atrodas Lietuvas dienvidrietumos, Marijampoles apriņķa Marijampoles pašvaldības Šunsku miestā, apmēram 10 kilometrus uz ziemeļiem no Marijampoles. Reģiona nozīmes Lietuvas valsts kultūras piemineklis (unikālais kods — 30566). 18. gadsimta otrajā pusē Šunskos bija kapela. 1795. gadā šeit tika uzbūvēta mūra baznīca, kas bija Vilkavišķu draudzes filiāle. 1819. gadā pie baznīcas darbojās skola. 1865. gadā tika uzcelta pašreizējā baznīca.